РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 Број 06-2/157-23

18. јул 2023. године

Б е о г р а д

З А П И С Н И К

ДЕСЕТЕ СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ,

ОДРЖАНЕ 18. ЈУЛА 2023. ГОДИНЕ

Седница је почела у 13.00 часова.

Седницом је председавао Угљеша Марковић, председник Одбора.

Седници су присуствовали чланови Одбора: Томислав Јанковић, Драган Јовановић, Марија Јовановић, Никола Нешић, Јасмина Каранац, Марина Липовац Танасковић, Ивана Николић, Ђорђе Тодоровић и Бојан Торбица.

Седници Одбора су присуствовали заменици чланова Одбора: Бранислав Јосифовић (заменик Иване Србуловић) и проф. др Андреја Савић (заменик Драгована Милинковића).

Седници нису присуствовали чланови Одбора: Војислав Вујић, Мирослав Кондић, Роберт Козма, Taтјана Пашић и Предраг Марсенић, нити њихови заменици.

Седници су присуствовали из Министарства грађевинарства, саобраћаја и инфраструктуре: Горан Весић, министар, Александра Дамњановић, државни секретар, Владимир Џамић, државни секретар, Ранко Шекуларац, помоћник министра за грађевинске послове, спровођење обједињене процедуре и озакоњење, Ђорђе Милић, помоћник министра за просторно планирање и урбанизам и Даница Ускоковић, саветник.

Одбор је, једногласно (11 гласова за), у складу са предлогом председника Одбора усвојио следећи

Д н е в н и р е д :

1. Разматрање Предлога закона о изменама и допунама Закона о планирању и изградњи, (број 011-894/23 од 8. маја 2023. године), који је поднела Влада, у начелу.

Прва тачка Дневног реда – **Разматрање Предлога закона о изменама и допунама Закона о планирању и изградњи, који је поднела Влада, у начелу**

Председник Одбора Угљеша Марковић је указао да је пре почетка седнице одржано Јавно слушање на тему ,,Представљање Предлога закона о изменама и допунама Закона о планирању и изградњи“, да је уводно излагање имао министар Горан Весић, а да су у дискусији имали могућност да учествују сви присутни народни посланици, и предложио да се одмах пређе на гласање о Предлогу закона и закључио начелни претрес.

Одбор је, у складу са чланом 155. став 2. Пословника Народне скупштине одлучио, већином гласова (9 гласова за, 2 против), да предложи Народној скупштини да прихвати Предлог закона о изменама и допунама Закона о планирању и изградњи, у начелу.

За известиоца Одбора на седници Народне скупштине одређен је Угљеша Марковић, председник Одбора.

Седница је закључена у 13.05 часова.

Седница је преношена у live stream-у и тонски снимана, а видео запис се налази на интернет страници Народне скупштине.

СЕКРЕТАР OДБОРА ПРЕДСЕДНИК OДБОРА

Маја Димитријевић Угљеша Марковић